Антон Богданов (1984)

Антон Богданов, Антон Андрей улы Богданов (, 1984 елның 23 ноябре, ССРБ, РСФСР, Мурманск өлкәсе, Кировск) — Россия кино һәм театр актеры. Мәскәү губерна театрында хезмәт итә. «Реальные пацаны», «Елки» сериаллары, «Т-34» фильмы буенча билгеле.

 Тәрҗемәи хәле 
1984 елның 23 ноябрендә Мурманск өлкәсе Кировск шәһәрендә туган. Әнисе ягыннан бабасы Миргазыян Шакирҗанов (1924-1992), Кызыл Йолдыз ордены белән бүләкләнгән Бөек Ватан сугышы ветераны,  чыгышы белән Татарстан АССР Чаллы кантоны (1935 елдан Ворошилов, 1959 елдан  Сарман районы) Чураш авылыннан, әбисе Миңзафа Минзәлә районы Күзкәй авылыннан. Гаилә Пермь өлкәсе Березники шәһәрендә яшәгән, ике кыз үстергән. Антонның әнисе Гөлфия Миргазыян кызы Березникида туып-үскән, улы укыган мәктәптә математика укыткан, мәктәптә уку-укыту мөдире, директор булып эшләгән. Әтисе Андрей медицина өлкәсендә эшли. Сеңлесе Настя. Балачагында Антон бабасының туган авылы Чурашка кайтып йөргән.

Шук, хәрәкәтчән Антонны әнисе унынчы сыйныфтан спорт мәктәбенә күчерә. «Массакүләм чаралар режиссеры» белгечлеге буенча Пермь дәүләт сәнгать һәм мәдәният институтын, «кино һәм телевидение продюсерлыгы» белгечлеге буенча New York Film Academy тәмамлаган.

Пермь мәдәният институтында укыганда дус егетләре белән сценарийлар язып, сәхнәгә чыга, «Степлер» КВН командасында катнаша. Пермьдә Comedy Club оешкач, SexPistols иҗат төркеме белән (трио, соңрак дуэт) шунда чыгыш ясый.

Антон Пермьнең популяр «Ветер» клубында промоутер, ел ярым клубның арт-директоры булып эшли. Соңрак А. Богданов үз  проектын — «BLACKBAR» барын ача.

2010 елда Антонны ТНТ телевидение каналында «Реальные пацаны» сериалында уйнарга чакыралар. Яшьләр арасында популяр булган әлеге фильм аңа танылу китерә.

РФ халык артисты 
аны Мәскәү губерна театрында «Прекрасное Далеко» спектакль–фантазиясендә баш рольдә (Ангел Серёга) уйнарга чакыра. Шулай ук «Собачье сердце» спектаклендә уйный.

1 танк экипажына кастингка 700 артист катнашкан  танкист-пулемётчы Демьян Волчок ролен башкару аңа ил күләмендә танылу мөмкинлеге бирә.

 Фильмография 
 2010—2017 — «Реальные пацаны» (продюсер Антон Зайцев) — Антоха
 2012 — «Джентльмены, удачи!» —  Муха
 2013 — «Елки-3» (режиссёр Тимур Бекмамбетов) — врач-травматолог Денис
 2014 — «Елки -2014» – авыл егете Сенька
 2015 — «Бармен» (Дина Штурманова комедиясе) — баш каһарман Вадикның дусты
 2017 — «Елки новые» — врач-травматолог Денис
 2018 — «Т-34» — (режиссёр Алексей Сидоров) — танкист-пулемётчы Демьян Волчок
 2021 — «Нормальный только я» ― Игорь, лагерь директоры

 Кинорежиссёр 
 2021 ― «Нормальный только я» комедиясе
 2022 ― «Иван Семенов. Школьный переполох» ― язучы Лев Давыдычевның «Многотрудная, полная невзгод и опасностей жизнь Ивана Семёнова, второклассника и второгодника» китабы (1962) буенча Реальный Антон Богданов привез в Казань фильм «Иван Семенов. Школьный переполох». Татар-информ, 5.10.2022

 Бүләкләре, мактаулы исемнәре 
 2016 — «Иң яхшы ир-ат роле өчен» приз («Долгопруднинская осень» театр фестивале) — Мәскәү губерна театрының «Прекрасное далёко» спектаклендә уйнаган Ангел Серега роле өчен.

 Гаилә хәле 
Хатыны Полина белән аерылган. Улы Демьянны (2010) үзе тәрбияли Антон Богданов. uznayvse.ru.

Сноубординг, хоккей, теннис, велоспорт, бал биюләре белән кызыксына.
 Искәрмәләр 

 Әдәбият 
 В. Хәйруллина. Кем син, Антон Богданов? «Сарман», 2019 елның 13 феврале, 5нче бит.

 Сылтамалар 
  Антон Богданов. bestactor.ru
   Антон Богданов. kinopoisk.ru
   Антон Богданов. vokrug.tv
  antonbogdanov. Instagram
 Антон Богданов. Вконтакте
 60px    Антон Богданов. «Судьба человека» с Борисом Корчевниковым

Төркем:Россия кино артистлары
Төркем:XXI гасыр актерлары
Төркем:Пермь дәүләт сәнгать һәм мәдәният институтын тәмамлаучылар